CELEX: 62015CN0368
Language: ro
Date: 2015-07-14 00:00:00
Title: Cauza C-368/15: Cerere de decizie preliminară introdusă de Korkein hallinto-oikeus (Finlanda) la 14 iulie 2015 – Ilves Jakelu Oy

21.9.2015   
            
            
               RO
            
            
               Jurnalul Oficial al Uniunii Europene
            
            
               C 311/34
            
         Cerere de decizie preliminară introdusă de Korkein hallinto-oikeus (Finlanda) la 14 iulie 2015 – Ilves Jakelu Oy
   (Cauza C-368/15)
   (2015/C 311/40)
   Limba de procedură: finlandeza
   
      Instanța de trimitere
   
   Korkein hallinto-oikeus
   
      Părțile din procedura principală
   
   
      Reclamant: Ilves Jakelu Oy
   
      Pârât: Liikenne- ja viestintäministeriö
   
      Întrebările preliminare
   
   
               1)
            
            
               În cadrul interpretării articolului 9 din Directiva 97/67/CE (1) privind serviciile poștale, astfel cum a fost modificată prin Directivele 2002/39/CE (2) și 2008/6/CE (3), în cazul în care o întreprindere de servicii poștale convine condițiile de livrare cu clienții săi și facturează clienților o taxă convenită separat, livrarea de trimiteri poștale ale clienților contractuali trebuie considerată un serviciu din afara sferei serviciului universal în sensul alineatului (1) al acestei prevederi sau un serviciu din sfera serviciului universal în sensul alineatului (2)?
            
         
               2)
            
            
               În situația în care livrarea de trimiteri poștale a clienților contractuali, menționată anterior, este un serviciu din afara sferei serviciului universal, articolul 9 alineatul (1) și articolul 2 punctul 14 trebuie interpretate în sensul că, în împrejurări precum cele din procedura principală, furnizarea unor asemenea servicii poștale este condiționată de existența unei licențe individuale, după cum prevede legea națională privind serviciul poștal?
            
         
               3)
            
            
               Dacă livrarea de trimiteri poștale ale clienților contractuali, menționată anterior este un serviciu din afara sferei serviciului universal, atunci articolul 9 alineatul (1) trebuie interpretat în sensul că o autorizație referitoare la aceste servicii trebuie să respecte condiții legate de garantarea îndeplinirii cerințelor esențiale în sensul articolului 2 punctul 19 din Directiva privind serviciile poștale și că autorizațiile referitoare la aceste servicii nu pot fi condiționate de îndeplinirea unor cerințe privind calitatea, disponibilitatea și realizarea serviciilor în cauză în sensul articolului 9 alineatul (2) din directivă?
            
         
               4)
            
            
               În cazul în care autorizațiile care se referă la livrarea trimiterilor poștale ale clienților contractuali, menționată mai sus, pot fi condiționate numai de îndeplinirea cerințelor esențiale, se poate considera că condiții cum sunt cele în discuție în procedura principală, care se referă la condițiile de furnizare a serviciului poștal, la frecvența livrării de trimiteri, la serviciul de modificare a adresei și la întreruperea furnizării, la marcarea trimiterilor și la punctele de colectare îndeplinesc cerințele esențiale în sensul articolului 2 punctul 19 și sunt necesare pentru a garanta îndeplinirea cerințelor esențiale în sensul articolului 9 alineatul (1)?
            
         
      (1)  Directiva 97/67/CE a parlamentului European și a consiliului din 15 decembrie 1997 privind normele comune pentru dezvoltarea pieței interne a serviciilor poștale ale Comunității și îmbunătățirea calității serviciului (JO L 15, p. 14, Ediție specială, 06/vol. 3, p. 12).
   
      (2)  Directiva 2002/39/CE a Parlamentului European și a Consiliului din 10 iunie 2002 de modificare a Directivei 97/67/CE privind continuarea deschiderii spre concurență a serviciilor poștale ale Comunității (JO L 176, p. 21, Ediție specială, 06/vol. 4, p. 178).
   
      (3)  Directiva 2008/6/CE a Parlamentului European și a Consiliului din 20 februarie 2008 de modificare a Directivei 97/67/CE cu privire la realizarea integrală a pieței interne a serviciilor poștale ale Comunității (JO L 52, p. 3).